**ACORD PER AL TRACTAMENT DE DADES PERSONALS PER COMPTE DE TERCERS**

**EXPEDIENT ARC-2024-381**

**REUNITS**

**D'UNA PART,**  l’AGÈNCIA DE RESIDUS DE CATALUNYA, la qual actua com a responsable del tractament, amb NIF \_\_\_\_\_\_\_\_\_\_\_\_\_\_\_\_\_\_\_\_\_\_  i domicili a Barcelona, \_\_\_\_\_\_\_\_\_\_\_\_\_\_\_, representada per \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ en la seva qualitat de \_\_\_\_\_\_\_\_\_\_\_\_\_\_\_\_\_\_\_\_\_\_ de la ressenyada entitat, el nomenament i facultats de les quals declara vigents.

**D'UNA ALTRA PART,** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, la qual actua com a encarregat del tractament, amb NIF \_\_\_\_\_\_\_\_\_\_\_\_\_\_\_\_\_\_\_\_\_\_  i domicili a Barcelona, \_\_\_\_\_\_\_\_\_\_\_\_\_\_\_, representada per \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ en la seva qualitat de \_\_\_\_\_\_\_\_\_\_\_\_\_\_\_\_\_\_\_\_\_\_ de la ressenyada entitat, el nomenament i facultats de les quals declara vigents.

En endavant, es denominaran conjuntament com "les parts".

Les parts es reconeixen la capacitat jurídica i d'obrar suficient per a l'atorgament del present Acord (en endavant, l’”Acord”).

**EXPOSEN**

I.- Que el responsable del tractament, contracta amb l’encarregat del tractament, la prestació del servei de suport a la inscripció a la Setmana Europea de la Prevenció de la Residus.

II.- Que per la prestació d’aquest servei l’encarregat del tractament requereix accedir a les dades personals que tracta el responsable del tractament.

III.- Que, en virtut del que preveuen la Llei orgànica 3/2018, de 5 de desembre, de protecció de dades personals i garantia dels drets digitals (LOPDGDD) i el REGLAMENT (UE) 2016/679 DEL PARLAMENT EUROPEU I DEL CONSELL, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades -RGPD-), l’encarregat del tractament haurà d’atendre el contingut preceptiu del present Acord.

Ambdues parts, es reconeixen capacitat suficient i manifesten la seva voluntat de subscriure el present Acord per al tractament de dades per compte de tercers de comú acord, sobre la base de les següents

**Primera.- Objecte de l’encàrrec de tractament**

Mitjançant aquest document s’habilita l’empresa ..... (empresa contractada), en qualitat d’encarregada del tractament (en endavant, l’encarregat), per tractar per compte de l’Agència de Residus de Catalunya (en endavant, ARC), responsable del tractament, les dades personals necessàries per prestar el servei que és objecte del contracte principal (la prestació del servei de “Suport en la inscripció a la Setmana Europea de la Prevenció de Residus”).

Els tractaments concrets que pot dur a terme l’encarregat són:

[x]  Recollida [ ]  Registre

[ ]  Estructuració [ ]  Modificació

[ ]  Conservació [ ]  Extracció

[x]  Consulta [ ]  Comunicació per transmissió

[ ]  Difusió [ ]  Interconnexió

[ ]  Acarament [ ]  Limitació

[ ]  Supressió [ ]  Destrucció

[x]  Comunicació [ ]  Altres:.........

**Segona.- Identificació de la informació afectada**

Per executar les prestacions derivades del compliment de l’objecte d’aquest encàrrec, l’ARC posa a disposició de l’encarregat, les dades identificatives i professionals vinculades a l’activitat de tractament “Ajuts, subvencions i premis”.

Les categories de persones interessades a les que es refereix la informació afectada són els professionals o les persones de contacte de persones jurídiques.

**Tercera.- Durada**

La vigència d’aquest encàrrec de tractament queda vinculada a la vigència del contracte principal.

**Quarta.- Obligacions de l’encarregat**

L’encarregat i tot el seu personal s’obliguen a:

1. Utilitzar les dades personals objecte de tractament, o les que reculli per a la seva inclusió, només per a la finalitat objecte d'aquest encàrrec. L’encarregat no pot utilitzar les dades per a finalitats pròpies, en cap cas.
2. Tractar les dades personals d’acord amb les instruccions de l’ARC.

Si l'encarregat considera que alguna de les instruccions infringeix el Reglament (UE) 2016/679 del Parlament i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (en endavant, RGPD) o qualsevol altra disposició en matèria de protecció de dades de la Unió o dels estats membres, l'encarregat n’ha d’informar immediatament a l’ARC.

1. Incorporar els tractaments que duu a terme en execució d’aquest contracte al seu registre d’activitats del tractament efectuades per compte d’un responsable, amb el contingut de l’article 30.2 de l’RGPD, llevat que tingui menys de 250 treballadors.
2. No comunicar les dades a terceres persones, tret que tingui l'autorització expressa de l’ARC, en els supòsits legalment admissibles.

L'encarregat pot comunicar les dades a altres encarregats del tractament del mateix responsable, d'acord amb les instruccions de l’ARC. En aquest cas, l’ARC ha d’identificar, prèviament i per escrit, l'entitat a la qual s'han de comunicar les dades, les dades a comunicar i les mesures de seguretat que cal aplicar per procedir a la comunicació.

Si l'encarregat ha de transferir dades personals a un tercer país o a una organització internacional, en virtut del dret de la Unió o dels estats membres que li sigui aplicable, ha d’informar l’ARC d'aquesta exigència legal de manera prèvia, tret que aquest dret ho prohibeixi per raons importants d'interès públic.

1. En relació amb la possibilitat de subcontractació, l’encarregat no pot subcontractar cap de les prestacions que formin part de l'objecte d'aquest encàrrec que comportin el tractament de dades personals, tret dels serveis auxiliars necessaris per al normal funcionament dels serveis de l'encarregat.

Si cal subcontractar algun tractament, aquest fet s’ha de comunicar prèviament i per escrit a l’ARC, amb una antelació de 15 dies. Cal indicar els tractaments que es pretén subcontractar i identificar de forma clara i inequívoca l'empresa subcontractista i les seves dades de contacte. La subcontractació es pot dur a terme si l’ARC no manifesta la seva oposició en un termini de 10 dies.

En el cas que l’ARC no s’hagi oposat a la subcontractació, el subcontractista, que també té la condició d'encarregat del tractament, està obligat igualment a complir les obligacions que aquest document estableix per a l'encarregat i les instruccions que dicti el responsable. Correspon a l'encarregat inicial regular la nova relació, de manera que el nou encarregat quedi subjecte a les mateixes condicions (instruccions, obligacions, mesures de seguretat…) i amb els mateixos requisits formals que ell, pel que fa al tractament adequat de les dades personals i a la garantia dels drets de les persones afectades. Si el subencarregat ho incompleix, l'encarregat inicial continua sent plenament responsable davant l’ARC, pel que fa al compliment de les obligacions. Així mateix, l’encarregat informarà a l’ARC de qualsevol canvi previst en la incorporació o substitució d’altres subencarregats, canvi que es pot dur a terme si l’ARC no hi manifesta oposició en el termini de 10 dies.

1. Mantenir el deure de secret respecte de les dades personals a les quals hagi tingut accés en virtut d’aquest encàrrec, fins i tot després que en finalitzi l’objecte.
2. Garantir que les persones autoritzades per tractar dades personals es comprometen, de forma expressa, a seguir les instruccions de l’ARC, a respectar la confidencialitat, en els termes que l’ARC exigeixi i a complir les mesures de seguretat corresponents, de les quals cal informar aquestes persones autoritzades, convenientment.
3. Mantenir a disposició del responsable la documentació que acredita que es compleix l'obligació que estableix l'apartat anterior.
4. Garantir la formació necessària en matèria de protecció de dades personals de les persones autoritzades per tractar dades personals.
5. En relació amb l’exercici dels drets per part de les persones afectades (accés, rectificació, supressió, limitació del tractament, portabilitat de les dades i oposició, així com els drets relacionats amb les decisions individuals automatitzades, inclosa la realització de perfils), s’estableix que quan les persones afectades exerceixin els drets esmentats davant l'encarregat, aquest ho ha de comunicar per correu electrònic a l'adreça de contacte de l’ARC indicada en aquest document. La comunicació s’ha de fer de forma immediata i en cap cas més enllà de l’endemà del dia en què s’ha rebut la sol·licitud, tenint en compte que si s’ha rebut en dia no laborable, s’entendrà rebuda el primer dia laborable següent, juntament, si escau, amb altres informacions que puguin ser rellevants per resoldre la sol·licitud.
6. En relació amb el dret d’informació de les persones interessades, l'encarregat ha de facilitar, en el moment de recollir les dades, la informació relativa als tractaments de dades que es duran a terme. La informació que es facilitarà a les persones afectades en el moment de la recollida de les dades és la següent:

|  |
| --- |
| **Informació sobre protecció de dades personals** |
| **Activitats del tractament** | Ajuts, subvencions i premis |
| **Responsable del tractament**  | Agència de Residus de CatalunyaPasseig de la Zona Franca, 107(Edifici Torre Ponent)08038 Barcelonaresidus.gencat.cat |
| **Delegat de protecció de dades** | dpd.arc@gencat.cat |
| **Finalitat del tractament** | Gestió dels ajuts, subvencions i premis de l’Agència de Residus de Catalunya. |
| **Base jurídica** | Missió realitzada en interès públic (art. 6.1.e RGPD).Compliment d’una obligació legal (art. 6.1.c RGPD). |
| **Destinataris**  | Administració tributària; Intervenció de la Generalitat; Base de Dades Nacional de Subvencions; Diari Oficial de la Generalitat de Catalunya; Registres públics; Entitats asseguradores, altres entitats financeres, bancs i caixes; Administracions públiques amb competència en la matèria; les persones que accedeixin a les dades en virtut del principi de publicitat activa previst a la Llei 19/2014, del 29 de desembre, de transparència, accés a la informació pública i bon govern. |
| **Drets de les persones** | Podeu accedir a les vostres dades, sol·licitar-ne la rectificació o supressió, oposar-vos al tractament i sol·licitar-ne la limitació o portabilitat, presencialment, enviant la vostra sol·licitud a l’adreça de l’Agència o mitjançant la petició genèrica disponible a [tràmits gencat](http://web.gencat.cat/ca/tramits/tramits-temes/Peticio-generica?category=72461610-a82c-11e3-a972-000c29052e2c) (heu d’indicar clarament quin dret exerciu). Al [web de l’Agència](http://residus.gencat.cat/ca/lagencia/proteccio-de-dades/dret-de-les-persones-interessades/) teniu disponible un formulari d’exercici dels drets, que també podeu adjuntar a la petició genèrica. |
| **Termini de conservació de les dades**  | 6 anys. |
| **Reclamació**  | Si considereu que els vostres drets no s’han atès adequadament, teniu dret a presentar una reclamació prèvia davant el delegat de protecció de dades (dpd.arc@gencat.cat). Aquesta reclamació s’ha de resoldre en el termini màxim de 2 mesos a comptar de la seva recepció.D’altra banda, també podeu presentar una reclamació davant l’Autoritat Catalana de Protecció de Dades. |

1. En relació a les violacions de la seguretat de les dades, l'encarregat ha d’informar el responsable, sense dilació indeguda i en qualsevol cas abans de 48 hores, de les violacions de la seguretat de les dades personals al seu càrrec de les quals tingui coneixement, juntament amb tota la informació rellevant per documentar i comunicar la incidència, per correu electrònic a l'adreça electrònica següent: dpd.arc@gencat.cat

Si se’n disposa, cal facilitar, com a mínim, la informació següent:

1. Descripció de la naturalesa de la violació de la seguretat de les dades personals, incloses, quan sigui possible, les categories i el nombre aproximat d'interessats afectats i les categories i el nombre aproximat de registres de dades personals afectats.
2. Nom i dades de contacte del delegat de protecció de dades o d'un altre punt de contacte en el qual es pugui obtenir més informació.
3. Descripció de les possibles conseqüències de la violació de la seguretat de les dades personals.
4. Descripció de les mesures adoptades o proposades per posar remei a la violació de la seguretat de les dades personals, incloses, si escau, les mesures adoptades per mitigar els possibles efectes negatius.

Si no és possible facilitar la informació simultàniament, i en la mesura en què no ho sigui, la informació s’ha de facilitar de manera gradual sense dilació indeguda.

L’encarregat ha d’assistir l’ARC en cas que aquesta consideri que procedeix notificar la violació de la seguretat a l’APDCAT. Així mateix, l’encarregat també ha d’assistir l’ARC en cas que aquesta consideri procedent comunicar la violació de la seguretat a les persones afectades.

1. Si procedeix efectuar una avaluació d’impacte relativa a la protecció de dades i si s’escau una consulta prèvia a l’APDCDAT, l’encarregat ha de donar suport a l’ARC.
2. Posar a disposició de l’ARC tota la informació necessària per demostrar que compleix les seves obligacions, així com per realitzar les auditories o les inspeccions que efectuïn l’ARC o un altre auditor autoritzat per l’ARC.
3. Aplicar, les mesures de seguretat que es deriven de l'Esquema Nacional de Seguretat i les que resultin de l'avaluació o anàlisi de riscos que realitzi.

En tot cas, cal que implementi les mesures tècniques i organitzatives següents, per garantir un nivell de seguretat adequat al risc, destinades a:

1. denegar l'accés a persones no autoritzades als equips utilitzats per al tractament (control d'accés);
2. impedir la lectura, còpia, modificació o supressió no autoritzada dels suports que continguin dades personals (control dels suports de dades);
3. impedir la introducció no autoritzada de dades personals i la inspecció, la modificació o la supressió no autoritzada de les dades personals emmagatzemades (control de l'emmagatzematge);
4. impedir l’ús dels sistemes de tractament automatitzat per part de persones no autoritzades, en particular, mitjançant instal·lacions de transmissió de dades (control dels usuaris);
5. garantir que les persones autoritzades per utilitzar un sistema de tractament automatitzat, només puguin tenir accés a les dades personals per als quals han estat autoritzades (control de l'accés a les dades);
6. garantir que sigui possible verificar i establir a qui es transmet o es pot transmetre o posar a disposició, les dades personals mitjançant equipaments de comunicació de dades (control de la transmissió);
7. garantir que es pugui verificar i constatar a posteriori, quines dades personals han estat introduïdes en els sistemes de tractament automatitzats i quan i per quina persona han estat introduïdes (control de la introducció);
8. impedir la lectura, còpia, modificació o supressió de dades personals, sense autorització, durant la transferència de dades personals o durant el transport de suports de dades (control del transport);
9. garantir que es poden restablir els sistemes instal·lats en cas d'interrupció (restabliment);
10. garantir que les funcions de sistema no presentin defectes, que es notifiquin els errors de funcionament (fiabilitat) i que les dades personals emmagatzemades no es puguin corrompre amb un mal funcionament del sistema.
11. Verificar, avaluar i valorar l'eficàcia de les mesures tècniques i organitzatives per garantir la seguretat del tractament.
12. Designar un delegat de protecció de dades, si procedeix de conformitat amb el previst a l’article 34 de la Llei orgànica 3/2018, de 5 de desembre, de protecció de dades personals i garantia dels drets digitals (en endavant, LOPDGDD). En cas de designació cal comunicar-ne la identitat i les dades de contacte a l’ARC.
13. En relació amb la destinació de les dades personals, l’encarregat ha de retornar a l’ARC les dades personals i, si escau, els suports on constin, una vegada complerta la prestació.

La devolució ha de comportar l'esborrat total de les dades existents en els equips informàtics utilitzats per l'encarregat.

No obstant això, l'encarregat pot conservar-ne una còpia, amb les dades degudament bloquejades, de conformitat i en els supòsits previstos a l’article 32 de l’LOPDGDD.

1. El contractista s’ha de sotmetre a la normativa nacional i de la Unió Europea en matèria de protecció de dades. Aquesta obligació té la condició d’obligació contractual essencial.

**Cinquena.- Obligacions del responsable del tractament**

Correspon a l’ARC:

1. Lliurar a l'encarregat les dades a les quals es refereix la clàusula 2 d'aquest document.
2. Si s’escau, fer una avaluació de l'impacte en la protecció de dades personals de les operacions de tractament que ha d’efectuar l'encarregat.
3. Fer les consultes prèvies que correspongui.
4. Vetllar, abans i durant tot el tractament, perquè l’encarregat compleixi l’RGPD.
5. Supervisar el tractament, inclosa l’execució d’inspeccions i auditories.

**Sisena.- Comunicacions i notificacions**

Les comunicacions adreçades a l’ARC s’enviaran a la següent adreça electrònica: dpd.arc@gencat.cat

Les comunicacions adreçades a l’encarregat s’enviaran a la següent adreça electrònica: [Posar les dades de contacte de l’encarregat]

**Setena.- Jurisdicció competent**

En cas de generar-se algun conflicte per causa del present document, les parts convenen que els jutjats o tribunals competents per conèixer de qualsevol qüestió litigiosa, seran aquells als que correspongui resoldre qualsevol litigi referent a l'objecte del contracte principal, renunciant a qualsevol altre tipus de jutjat o tribunal que pogués ser competent.